laion/Wikipedia-Exotic huggingface dataset:
אלכסנדר מיאקינין

אלכסנדר (אלכס) מיאקינין (נולד ב-22 בפברואר 1995) הוא מתעמל ישראלי. זוכה מדליית ארד באליפות אירופה (2020), במכשיר המתח, ומדליית זהב בסבב גביע העולם בהתעמלות (2023). מיאקינין נולד וגדל ברוסיה, שם למד באוניברסיטה הממלכתית הרוסית לחינוך גופני, ספורט, נוער ותיירות. ראשית קריירת ההתעמלות של מיאקינין הייתה כשייצג את רוסיה בתחרויות התעמלות בתחילת 2018. בקיץ 2018 עלה לישראל והחל להתעמל באגודת מכבי תל אביב ולייצג את ישראל בתחרויות בינלאומיות. באוגוסט 2019 זכה מיאקינין במדליית הארד בתרגיל המתח בגביע האתגר (הצ'אלנג קאפ) שנערך בהונגריה, עם 13.766 נקודות. באליפות אירופה בהתעמלות מכשירים שהתקיימה במרסין, טורקיה בדצמבר 2020 זכה מיאקינין במדליית ארד בתרגיל המתח. באליפות זו זכה עם חברי נבחרת ישראל בהתעמלות מכשירים במקום רביעי בתחרות הקבוצתית. בספטמבר זכה במדליית ארד בתחרות של הונגריה עם ב-27 בפברואר 2022 קוטבוס בגרמניה, זכה במדליית ארד במכשיר המתח על תרגיל ברמה גבוהה (6.1) ובציון של 14.1 נקודות. ב-4 במרץ - דוחה 2023, זכה במדליית זהב בסבב גביע העולם בהתעמלות מכשירים עם 14.333 נקודות בגמר תרגיל המתח, וב-12 במרץ - באקו 2023 זכה במדליית זהב נוספת בסבב גביע העולם בהתעמלות מכשירים עם 14.200 נקודות בגמר תרגיל המתח. אלכסנדר מיאקינין, באתר התאחדות ההתעמלות הבינלאומית אלכסנדר מיאקינין, ברשת החברתית פייסבוק אלכסנדר מיאקינין, באתר התאחדות ההתעמלות הבין-לאומית יאיר צוקר, ‏מדליית זהב לאלכס מיאקינין בגביע העולם בהתעמלות מכשירים, באתר דבר העובדים בארץ ישראל, 12 במרץ 2023 אסי ממן, מיאקינין זכה בזהב בתרגיל המתח בגביע העולם, באתר ynet, 5 במרץ 2022 אורן אהרוני, התעמלות: ארד לאלכס מיאקינין בהונגריה, באתר ynet, 8 בספטמבר 2019 אסי ממן, ‏כבוד: זהב וארד לדולגופיאט, ארד גם למיאקנין, באתר ONE‏, 13 בדצמבר 2020 אסי ממן, ‏נבחרת ישראל סיימה רביעית באליפות אירופה, באתר ONE‏, 12 בדצמבר 2020 אורן אהרוני, אלכס מיאקינין זכה בארד בגביע העולם בקוטבוס, באתר www.israelhayom.co.il, ‏27.02.2022 אסי ממן, מיאקינין זכה בזהב בתרגיל המתח בגביע העולם, באתר ynet, 5 במרץ 2022
נתן קוז'ן

נתן קוֹזֶ'ן (בפולנית: Natan Korzeń‏; 1895 – 1941) היה צייר יהודי-פולני המזוהה עם ורשה, פלוצק וקז'ימייז' דולני. הוא יצר נופים, דיוקנאות וסצינות ז'אנריות. קורבן השואה. קוז'ן למד באקדמיה לאמנויות יפות בוורשה בהשגחתם של פרופ' תדיאוש פרושקובסקי וסטניסלב לנץ. הוא התיישב בוורשה, שם היה לו סטודיו ברחוב ביאלנסקה. בעקבות תדיאוש פרושקובסקי, לעיתים קרובות שהה בקז'ימייז' דולני, שם גם היה לו סטודיו ולנופי המקום הקדיש כמה מיצירותיו. הוא שמר על קשר עם עיר הולדתו פלוצק. הוא היה מעורב באירועים ציבוריים בעיר, וביוזמתו הוקמה ועדת יובל לרגל חגיגות 700 שנה להתיישבות היהודית בפלוצק. הוא השתייך למועדון האמנותי פלוקצ'ן. ציוריו הוצגו, בין היתר במקומות הבאים: ורשה, קרקוב, לודז', פלוצק, לבוב וקז'ימייז דולני. תערוכות בודדות של עבודותיו נערכו בסלון גרלינסקי בוורשה (1931–1936) ובאגודה היהודית לקידום אמנויות יפות. לאחר 1 בספטמבר 1939 הוא נסע לווילנה. שם הוא הצטרף לחיי התרבות. הוא היה מעצב תפאורה בתיאטרון היהודי. עם הכיבוש הנאצי הוא נכלא בגטו וילנה. בשנת 1941 הוא נרצח בפונאר. חלק מיצירותיו נהרסו במהלך מלחמת העולם השנייה. בשנת 2018 נכלל ציורו Kazimierzanka מ־1931 באוסף מוזיאון פולין להיסטוריה של יהודי פולין. מדיה וקבצים בנושא נתן קוז'ן בוויקישיתוף Z Płocka na salony artystyczne, www.rp.pl (בפולנית) Natan KORZEŃ - Altius, www.altius.com.pl Kazimierzanka by Natan Korzeń arrived in Warsaw all the way from Canada | Muzeum Historii Żydów Polskich POLIN w Warszawie, www.polin.pl
סמל העיר אילת

סמל העיר אילת הוא סמלה הרשמי של העיר אילת ועיריית אילת. הסמל אומץ בינואר 1958. בשנת 1958 לקראת ציון עשור לאירוע דגל הדיו, הוכרזה תחרות לעיצוב סמל לעיר אילת. הפרס הראשון שהוצע היה 400 לירות ישראליות. לועדת השיפוט של התחרות, שבה ישבו בין השאר ראש המועצה המקומית חנוך ננר, יצחק ורדימון (ממונה מחוז דרום במשרד הפנים) ועוד, הוגשו 41 הצעות על ידי 22 אמנים. הסמל הזוכה היה פרי עיצובו של "סטודיו רוטשילד את ליפמן". בפרסים השני והשלישי זכו אליעזר ויספיש ודוד אקשטיין, בהתאמה. מאז משמש הסמל את המועצה המקומית אילת בכל פרסומיה, ולאחר הכרזתה כעיר גם את העירייה. בשנים האחרונות נעשה שימוש בסמליל ממותג, הכולל את האות א' בתשעה גוונים, לצד שם העיר בעברית ובאנגלית והסמל המקורי מוקטן, ובתחתית הסיסמה לצד הסיסמה "לחיות נכון". הסמל כולל כמה מרכיבים: ים ועוגן - מבטאים את היותה של אילת עיר נמל מרכזית. גלגל שיניים- מסמל את התעשייה והמחצבים. שם העיר מצודה- מסמלת את "ערכה הביטחוני בגבול ישראל, ירדן, מצרים וערב הסעודית". צבעו של הסמל כחול בהיר ורקעו לבן. סמליל קו הרקיע אף הוא בצבעי כחול ולבן, והוא כולל כמה מרכיבים: הרי אילת המהווים את קו הרקיע של אילת ים, בצורה המזכירה מפרץ. אוניה דולפין קופץ מהמים, המרמז על האטרקציות התיירותיות בעיר (כדוגמת ריף הדולפינים) ומסמל את היותה של אילת עיר תיירותית. עוגן - מסמל את הנמל. מטוס המסמל את נמל התעופה אילת תגר כותב שזה היה בחגיגות העשור לעיר, אך ידיעות בעיתונים מעידות שזה היה ב-1958 אילת - העיר שלנו, באתר עיריית אילת
אפשר לגלות לך סוד? (סרט, 2019)

אפשר לגלות לך סוד? (באנגלית: ?Can You Keep a Secret) הוא סרט קומדיה רומנטית אמריקאי, בבימויה של אליס דוראן. הסרט עוסק בצעירה המגלה את כל סודותיה לזר במטוס בעת שחשבה שהמטוס עומד להתרסק, זר המתגלה בדיעבד כמייסד ומנכ"ל החברה בה היא עובדת. אמה קוריגאן (אלכסנדרה דדריו) היא נציגת שיווק זוטרה בניו יורק בחברת מזון אורגני בשם "פנדה". בסיום נסיעת עבודה בשיקגו שם היא מאבדת לקוח, אמה משתכרת בטיסה חזרה הביתה וכאשר המטוס נקלע לסערה, היא חושבת שהיא הולכת למות וחושפת את סודותיה האישיים והמקצועיים לזר נאה. בין סודותיה חוסר שביעות רצונה מבן זוגה קונור (דייוויד אברט) וסודות על התנהלותה במקום העבודה. לאחר שאמה חוזרת לעבודה בא לביקור במשרד מייסד ומנכ"ל החברה ג'ק הארפר (טיילר הקלין) המתגלה לה כזר מהמטוס. לאחר שאמה נפרדת מקונור, בינה לבין ג'ק מתחילה להרקם מערכת יחסים רומנטית בה היא חושפת בפניו את כל סודותיה אך הוא כמעט ולא מדבר על עצמו. במהלך ראיון טלוויזיוני ג'ק דן במוצרי פנדה בטלוויזיה כשכל עובדי החברה צופים. הוא מתאר את הלקוחה אליה החברה מכוונת כ"ילדה ברחוב" ומתאר בפרוטרוט את פרטיה וסודותיה של אמה. עמיתיה לעבודה מבינים שזו היא ומתחילים ללעוג לה. ג'ק מבין מאוחר מדי מה הוא עשה ואמה מסרבת לקבל את שיחותיו. כאשר הוא מוצא אותה בבית קפה, אמה דורשת לדעת מדוע נסע לשיקגו, ג'ק נרתע ואמה עוזבת. שותפותיה לדירה של אמה, ליסי (סוניטה מאני) וג'מה (קימיקו גלן) מציעות לאמה לנקום בג'ק ולחשוף את סודותיו. ג'מה מציעה לחבר כתב צהובונים לעזור במציאת פרטים על שיקגו אך אמה מסרבת. ג'ק חושף את הסיבה לנסיעותיו בשיקגו: הוא פעל כדי להבטיח כי בתו של חברו תישאר מחוץ לאור הזרקורים לאחר מות אביה כדי שתוכל לקיים חיים נורמליים. ג'מה מגיעה בדיוק עם החבר הכתב שלה וג'ק שחושב שאמה הטמינה לו מארב עוזב בכעס. אמה עולה אחריו למטוס חזרה לשיקגו. היא מבטיחה לו שלא אמרה לכתב כלום ומביעה תודה שהוא אהב אותה כשהייתה אמיתית למולו ואז הוא מתחיל לגלות לה את כל סודותיו. "אפשר לגלות לך סוד?", במסד הנתונים הקולנועיים IMDb (באנגלית) "אפשר לגלות לך סוד?", באתר AllMovie (באנגלית) "אפשר לגלות לך סוד?", באתר Rotten Tomatoes (באנגלית) "אפשר לגלות לך סוד?", באתר Metacritic (באנגלית) "אפשר לגלות לך סוד?", במסד הנתונים הקולנועיים KinoPoisk (ברוסית)
דף עבודה

דף עבודה הוא דף נייר כתוב עם משימות ותרגילים הדורשים בדרך כלל כתיבה ידנית. דפי עבודה מופיעים בצורות רבות, בעיקר עבור ילדים בגילאי הגן ובית הספר. לרוב, מדפיסים את דף העבודה ומבצעים את התרגיל בעזרת כלי כתיבה שונים. דף עבודה יכול להיות מסוגים שונים למשל: לימוד ותרגול קריאה וחשבון, ארגון וסדר, תרגילי שייכות, פיתוח הדמיון בעזרת ציור, פיתוח מיומנויות חשיבה ומוטוריקה, הבנת הנקרא ועוד. בכיתה, דפי עבודה הם בדרך כלל בהקשר של גיליון נייר עם שאלות או תרגילים המיועדים לתלמידים, בו הם יכולים להשלים ולתעד תשובות. הם שימושיים ברוב המקצועות, ומכילים אוסף של בעיות או תרגילים. מטרת הדפים היא לעזור לתלמידים להיות בקיאים במיומנות מסוימת שלימדו אותם בגן או בכיתה. בדרך כלל הם ניתנים לתלמידים כשיעורי בית או כלימודי העשרה. דפי עבודה הם חשובים כיוון שמדובר בפעילות אינדיווידאולית שגם הורים זקוקים לה. כך ההורים מבינים מה הילד לומד בבית הספר. עם תוכנית הלימודים המתפתחת, להורים אין בהכרח את ההשכלה הנדרשת כדי להנחות את ילדיהם או לתת להם תמיכה נוספת בבית. שימוש בתבנית נגישה של דף עבודה יכולה לעזור בקידום הלמידה בבית. בכלליות, מחקרים של חינוך בגיל הרך מצביעים על כך שדפי צביעה מומלצים בעיקר לצורכי הערכה של הילד. דפי עבודה אינם מיועדים להוראה כיוון שבגיל הרך הם לא מתאימים מבחינה התפתחותית לחינוך ילדים רכים. דפי עבודה יכולים לשמש את המורים ככלי הערכת ידע קודם של התלמידים והם מאפשרים למורים לבחון את תוצאות הלמידה ותהליך הלמידה. בנוסף, ניתן להשתמש בהם כדי לאפשר לתלמידים לעקוב אחר התקדמות הלמידה שלהם. מדיה וקבצים בנושא דף עבודה בוויקישיתוף "Worksheet". Cambridge Dictionaries online. Cambridge University Press. נבדק ב-25 בספטמבר 2014. {{cite web}}: (עזרה) Fauvel, John; Maanen, Jan; van Maanen, J.A. (2000). History in Mathematics Education: An ICMI Study. Springer Science & Business Media. p. 216. ISBN 9780792363996. נבדק ב-25 בספטמבר 2014. {{cite book}}: (עזרה) Lee, Che-Di (2014). "Worksheet Usage, Reading Achievement, Classes' Lack of Readiness, and Science Achievement: A Cross-Country Comparison" (PDF). International Journal of Education in Mathematics, Science and Technology. 2 (2): 96–106. doi:10.18404/ijemst.38331. ערך זה הוא קצרמר בנושא חינוך. אתם מוזמנים לתרום לוויקיפדיה ולהרחיב אותו.
יחסי גואטמלה–גרמניה

יחסי גואטמלה–גרמניה הם היחסים הנוכחיים וההיסטוריים בין גואטמלה לגרמניה. היחסים המדיניים בין גואטמלה וגרמניה כוננו בשנת 1887. במהלך מלחמת העולם השנייה נותקו היחסים בין המדינות, לאזרחי גרמניה בגואטמלה נשלחו למחנות מעצר. במהלך המלחמה, בלחץ ארצות הברית, גורשו רבים מהם למחנות ריכוז בארצות הברית ונושלו מנכסיהם. שתי המדינות מקיימות יחסים טובים ואינטנסיביים בתחומים הפוליטיים, התרבותיים והכלכליים, כמו גם בשיתופי פעולה לפיתוח. גרמניה והגרמנים נהנים ממוניטין טוב בגואטמלה, כאשר יותר מ-4,000 אזרחים גרמנים וגואטמלים רבים ממוצא גרמני במדינה עדיין ממלאים חלק חשוב. המסחר בין גואטמלה לגרמניה הסתכם ב-407 מיליון אירו בשנת 2019 (הייצוא הגרמני לגואטמלה כ-284 מיליון אירו; יבוא גרמניה מגואטמלה כ-112.6 מיליון אירו). הסכם הגנת השקעות נכנס לתוקף באוקטובר 2006. לשכת התעשייה והמסחר הגרמנית-גואטמלית מונה כ-150 חברים והיא ממלאת תפקיד מרכזי בקידום היחסים הכלכליים הדו-צדדיים. שיתוף פעולה בפיתוח דו-צדדי מתמקד בממשל דמוקרטי, בחינוך, בהגנת הסביבה ובהתאמה לשינויי האקלים. בנוסף, גרמניה מעניקה תמיכה בתחומי המדיניות הפיסקלית ומניעת אלימות. לארגונים KfW ו-GIZ יש משרדים בגואטמלה. חברות אזרחיות גרמניות רבות מיישמים פרויקטים של פיתוח בגואטמלה, בעיקר באזורים המאוכלסים בעיקר על ידי ילידים. סטודנטים רבים מעוניינים ללמוד בגרמניה, בין השאר בזכות המספר הגדול יחסית של גואטמלים ממוצא גרמני. שירות החליפין האקדמי הגרמני (DAAD) מעניק מלגות לימודים לסטודנטים בגואטמלה. גואטמלה מחזיקה בגרמניה שגרירות בברלין. גרמניה מחזיקה בגואטמלה שגרירות בגואטמלה סיטי. מדיה וקבצים בנושא יחסי גואטמלה–גרמניה בוויקישיתוף יחסי גואטמלה–גרמניה, באתר משרד החוץ הגרמני יחסי גואטמלה–גרמניה, באתר משרד החוץ הגרמני אתר על יחסי מדינות
יחסי גואטמלה – הממלכה המאוחדת

יחסי גואטמלה–הממלכה המאוחדת הם היחסים הנוכחיים וההיסטוריים בין גואטמלה לבין הממלכה המאוחדת. שתי המדינות כוננו יחסים דיפלומטיים בשנת 1834. כיום, שתי המדינות משתפות פעולה במגוון תחומים, ופועלות לקידום תיירות, סחר, השקעות, חילופי תרבויות ושיתוף פעולה בין המדינות. גואטמלה מחזיקה בבריטניה שגרירות בלונדון. בריטניה מחזיקה בגואטמלה שגרירות בגואטמלה סיטי. מדיה וקבצים בנושא יחסי גואטמלה – הממלכה המאוחדת בוויקישיתוף שגרירות גואטמלה בלונדון אתר על יחסי מדינות
פורשה 991

פורשה 991 (באנגלית: Porsche 991) הוא הדור השביעי של מכונית הספורט פורשה 911, שנחשפה בתערוכת פרנקפורט ב-15 בספטמבר 2011 כתחליף לפורשה 997. בהשוואה ל-997, ה-991 מעט גדול יותר, כאשר בסיס הגלגלים גדל ב-100 מילימטרים (3.9 אינץ'), והאורך הכללי עלה ב-70 מילימטרים (2.8 אינץ'). הוצגה בתערוכת הרכב הבינלאומית של ז'נבה בשנת 2011, הקאררה מצוידת במנוע בנפח 3.4 ליטר שמספק כ-345 כ"ס ב-7,400 סל"ד. הגרסה להמרה של 991 הוכרזה הן בגרסאות קאררה והן בקאררה S בנובמבר 2011. בספטמבר 2012 בתערוכת הרכב של פריז נוספו גרסאות קאררה 4 וקאררה 4S. הוצג בנובמבר 2014 בתערוכת הרכב בלוס אנג'לס, הספק המנוע הוא 424 כ"ס, תאוצה מ-0 ל-100 קמ"ש בתוך 3.8 שניות. בתערוכת הרכב של דטרויט בינואר 2014 הציגה פורשה את דגמי Targa 4 ו-Targa 4S. גרסת ה-GT3 נחשפה בתערוכת ז'נבה בשנת 2013, זהו דגם ה-GT3 הראשון שמוצע עם תיבת הילוכים אוטומטית. פורשה השיקה את גרסת ה-RS בתערוכת ז'נבה בשנת 2015. הוא כולל מנוע בנפח 4.0 ליטר שמספק כ-500 כ"ס. המכונית מאיצה בין 0 ל-100 בתוך 3.3 שניות.3 הוצג בתערוכת הרכב בז'נבה ב-1 במרץ 2016, ה-991 R מגיע עם תיבת הילוכים ידנית בעלת 6 מהירויות, ומהירות השיא שלו היא 323 קמ"ש (201 מייל לשעה). הייצור הוגבל ל-991 יחידות. הוצג בשנת 2012, ל-991 טורבו יש מנוע שמספק כ-513 כ"ס. בגרסת ה-S המנוע מספק כ-552 כ"ס. הטורבו S מאיץ מ-0 ל-100 בתוך 3.1 שניות כטענת פורשה אך השיגה 2.6 שניות במבחנים רבים אחרים. טורבו קבריולה וטורבו S קבריולה התווספו בתערוכת פרנקפורט 2013. בתחילת דצמבר 2015, הדגמים הזמינים היו גרסאות הקופה והקבריולה של הקאררה והקאררה S. באוקטובר 2017 הודיעה פורשה על 911 קאררה T. ה-Targa 4 וה-Targa 4S נחשפו באוקטובר 2015. ה-Targa 4S מגיע עם מנוע שטוח 6 כפול-טורבו בנפח 3.0 ליטר שמספק כ-420 כ"ס. בינואר 2017 הושקו גרסאות GTS חדשות לדגמי קאררה ו-Targa. ה-GT3 הוצג בתערוכת ז'נבה בשנת 2017 הוא כולל מנוע שטוח 6 בנפח 4.0 ליטר ותיבת הילוכים ידנית עם 6 הילוכים. ערך מורחב – פורשה 911 GT3 בפברואר 2018 פורשה הציגה את ה-GT3 RS החדשה בתערוכת ז'נבה 2018. ערך מורחב – פורשה 911 GT2 RS ה-911 GT2 RS מופעל על ידי מנוע שטוח 6 טורבו בנפח 3.8 ליטר שמספק כ-690 כ"ס ב-7,000 סל"ד מה שהופך אותו לפורשה 911 החזק ביותר שנבנה אי פעם. בדצמבר 2015 הושקו גרסאות טורבו וטורבו S. הוא מתבסס על ה-GT3 RS. ייצור ה-935 הוגבל ל-77 יחידות עם משלוחים החל מיוני 2019. פורשה 991 נקראה מכונית הביצועים העולמית לשנת 2012 זמן קצר לאחר שמת מעצב פורשה המפורסם פרדיננד אלכסנדר פורשה. ל-991 GT3 הוענק תואר מכונית השנה העולמית בשנת 2014 פורשה 992 מדיה וקבצים בנושא פורשה 991 בוויקישיתוף פורשה 991 באתר פורשה
מיצוקי סאיטו

מיצוקי סאיטו (ביפנית: 齊藤 未月; נולד ב-10 בינואר 1999) הוא כדורגלן יפני, המשחק בעמדת הקישור במועדון הליגה היפנית גמבה אוסקה. סאיטו גדל באקדמיה של קבוצת שונאן בלמאר מליגה J1 ושיחק לראשונה בהרכב בשנת 2016, אז חתם על החוזה המקצועני הראשון שלו. את הופעת הבכורה שלו בהרכב הקבוצה הבוגרת ערך ב-24 באפריל 2016 מול אומי ארדיה. הוא כבש את השער הראשון שלו במועדון בהפסד 1–2 מול וארן נגסקי בשלב הבתים של גביע הליגה, ב-22 בספטמבר 2018. הוא שיחק בהרכב הקבוצה כשהיא ירדה לליגת המשנה והוליך אותה להעפלה חזרה לליגת העל היפנית. את הופעת הבכורה בליגת העל ערך בהפסד 4:0 מול טוקיו ב-18 במרץ 2018. בהרכב שונאן הוא ערך 80 הופעות, הבקיע 4 שערים ובישל 3 שערים נוספים ובשנת 2018 זכה עמה בגביע הליגה. ב-14 בדצמבר 2020 הושאל לרובין קאזאן הטטרית מליגת העל הרוסית בכדורגל. במהלך מחנה האימונים החורפי עם רובין, בינואר 2021, הוא נפצע קשה. השחקן אובחן עם פגיעה ברצועות מפרק הקרסול. ההחלמה נמשכה כ-4 חודשים. את הופעת הבכורה שלו במדי רובין ערך ב-12 באוגוסט 2021 במשחק הבית של סיבוב המוקדמות השלישי בקונפרנס ליג מול ראקוב הפולנית (0:1). ב־31 באוגוסט 2021 חזר ליפן. בגיל 19 הוא זימן להרכב בנבחרת לאליפות אסיה עד גיל 19 בשנת 2018, בטורניר הוא הופיע בשלושה משחקים ואף שימש כקפטן הנבחרת במשחקה מול תאילנד. יפן העפילה עד לחצי גמר הטורניר והפסידה לערב הסעודית. בהרכב נבחרת יפן עד גיל 20 השתתף באליפות העולם עד גיל 19 שנערכה בפולין. בטורניר הוא עלה כקפטן ושיחק בכל משחקי הנבחרת בטורניר, שבו יפן העפילה עד לשמינית גמר והודחה על ידי קוריאה הדרומית, שזכתה בטורניר. יפן שונאן בלמאר שער החודש בליגה: נובמבר 2020 יפן שונאן בלמאר גביע הליגה היפנית (1): 2018 מיצוקי סאיטו, ברשת החברתית אקס (טוויטר) מיצוקי סאיטו, ברשת החברתית אינסטגרם מיצוקי סאיטו, באתר Transfermarkt מיצוקי סאיטו, באתר Soccerway מיצוקי סאיטו, באתר WorldFootball.net מיצוקי סאיטו, באתר FootballDatabase.eu מיצוקי סאיטו באתר מועדון שונאן בלמאר (ביפנית) J.League Data Site J.LEAGUE.JP, "Schedule & Results" В Россию едет еще один футболист из Азии. Что известно о новичке «Рубина» Сайто 「全て湘南ベルマーレで生まれたもの」MF齊藤未月がロシア1部に挑戦!!ゲキサカ（2020年12月14日）2020年12月14日閲覧。 מיצוקי סאיטו עבר בהשאלה לרובין קאזאן, הודעת רובין קאזאן (ברוסית) В Россию едет еще один футболист из Азии. Что известно о новичке «Рубина» Сайто Statistiques avec les moins de 19 ans‏, transfermarkt.fr Nippon Sports Kikaku Publishing inc./日本スポーツ企画出版社, "J1&J2&J3選手名鑑ハンディ版 2019 (NSK MOOK)", 9 February 2019, Japan, ISBN 978-4905411628 (p. 106 out of 289) Nippon Sports Kikaku Publishing inc./日本スポーツ企画出版社, "J1&J2&J3選手名鑑ハンディ版 2018 (NSK MOOK)", 7 February 2018, Japan, ISBN 978-4905411529 (p. 130 out of 289) 各月の最も優れたゴールを表彰する「月間ベストゴール」11月度の受賞ゴールに、11月15日に行われました第27節神戸戦の84分の齊藤未月選手のゴールが選ばれました㊗️👏👏
יחסי הרשות הפלסטינית – ערב הסעודית

יחסי הרשות הפלסטינית-ערב הסעודית הם היחסים הדיפלומטיים והבילטרליים בין הרשות הפלסטינית לערב הסעודית. לרשות הפלסטינית יש שגרירות בריאד. שתי המדינות חברות או משקיפות בליגה הערבית, בארגון לשיתוף פעולה אסלאמי ובאומות המאוחדות. בעוד ערב הסעודית התיידדה עם הפלסטינים לאחר מלחמת העצמאות ב-1948, ערב הסעודית התרחקה מהסכסוך והחלה להתמקד בגישה ידידותית יותר, ולעיתים הצטלבה עם ישראל. עם זאת, בתקופת שלטונו של המלך פייסל (בשנים 1964–1975), שהיה שליט ליברלי בתולדות ערב הסעודית והיה בעל דעות פרו-פלסטיניות, סעודיה פיתחה קשר הדוק יותר עם הפלסטינים. לאחר מלחמת יום הכיפורים, סעודיה הוציאה את הנפט שלה מהשוק וכתוצאה מכך התרחב משבר האנרגיה העולמי של 1973. הכנסות הנפט אפשרו לפייסל להגדיל משמעותית את הסיוע והסובסידיות שהתקבלו לאחר מלחמת ששת הימים עבור מצרים, סוריה ואש"ף. עם זאת, המלך נרצח שנתיים לאחר מכן, והיחסים שהיו פעם חמים תחת פייסל החמירו בפעם השנייה. בעוד הסעודים מזדהים עם הפלסטינים, הפלסטינים אינם מזדהים עם הסעודים לפי הדיווחים, מוחמד בן סלמאן אאל סעוד, נסיך הכתר של ערב הסעודית, אמר בשנת 2018 כי "על הפלסטינים לקבל שלום או לשתוק ולהפסיק להתלונן", מה שעורר מחאה פלסטינית על הערתו. עם זאת, מלך סלמאן הסעודי שוב ניסה להראות את תמיכתו בפלסטינים בפגישה עם הנשיא הפלסטיני מחמוד עבאס. ב-13 באוגוסט 2023 מינתה ערב הסעודית את שגריר ערב הסעודית בירדן, נאיף בן בנדאר א-סודיירי, לשגריר שאינו תושב ברשות הפלסטינית ולקונסול כללי בירושלים. מדיה וקבצים בנושא יחסי הרשות הפלסטינית – ערב הסעודית בוויקישיתוף "سفارة دولة فلسطين – المملكة العربية السعودية". وزارة الخارجية الفلسطينية (בערבית). אורכב מ-המקור ב-2018-05-22. נבדק ב-2018-05-23. Saudi Arabia and the Israel-Palestine conflict: between a rock and a hard place Faisal bin Abdul Aziz «King Faisal: Oil, Wealth and Power», TIME Magazine, 7 April 1975. "TIME Magazine -- U.S. Edition -- 10 March 2014 Vol. 183 No. 9". time.com. 10 במרץ 2014. נבדק ב-24 בינואר 2015. {{cite news}}: (עזרה) Saudi Crown Prince: Palestinians to accept peace or 'stop complaining' - Business Insider Saudi king reassures Arab allies over support for Palestinians: Report | Middle East Eye דין שמואל אלמס, ‏סעודיה מינתה לראשונה שגריר ברשות הפלסטינית, באתר גלובס, 12 באוגוסט 2023
פיאט 515

פיאט 515 (באיטלקית: Fiat 515) היא מכונית משפחתית, בתצורת טורפדו, מתוצרת יצרנית הרכב האיטלקית פיאט אשר יוצרה בין השנים 1931–1935 באיטליה. יוצרו 3,405 יחידות. 4 דלתות (דגם "סדאן"), דלתות אחוריות "דלתות התאבדות". מנוע 4 צילינדרים, בטור, 1,438 סמ"ק, נלקח מדגם פיאט 514. הנעה אחורית. מערכת היגוי: משמאל. בלמים: 4 בלמים הידראוליים (חידוש לתקופה). בלם החניה (בלם יד) היה על פיר ההנעה. פיר ההנעה הוא מכשיר המעביר את האנרגיה שמייצר המנוע לגלגלי ההנעה. מחבר את תיבת ההילוכים לדיפרנציאל. פיר ההנעה בדרך כלל מורכב מפיר עם מפרקים אוניברסליים. הוא משמש למכוניות עם מנוע קדמי והנעה אחורית. 4 דלתות – סדאן (טורפדו). 4 דלתות – לנדולט (טורפדו). "515". "515L" – בסיס גלגלים ארוך. פיאט 514 פיאט 521 פיאט 522 פיאט 524 פיאט 527 מדיה וקבצים בנושא פיאט 515 בוויקישיתוף סגנון גוף הטורפדו היה סוג של גוף רכב ששימש בתחילת המאה ה-20 עד אמצע שנות ה-30 Fiat Personenwagen, by Fred Steiningen, 1994. ISBN 3-923448-37-6 "דלתות התאבדות" - ציר פתיחת הדלת מנוגד לכיוון התנועה של הרכב פיאט 515 בתצורה 4 דלתות סדאן כולל תמונה bonhams.com/auctions/13162/lot/284 פיאט 515 - לנדולט car.info/en-se/fiat/515/515-landaulette-14-m4-1931
נלי טול

נלי טול (בגרמנית: Nelly Toll; 19 באפריל 1935 – 30 בינואר 2021) הייתה ניצולת שואה, אמנית, סופרת ומרצה לאמנות.  טנולדה בשם נלי מיזה (Miese) בלבוב למשפחה יהודית עשירה. עם פלישת ברית המועצות לפולין ונפילת מזרח גליציה בידי ברית המועצות בספטמבר 1939, נאלץ אביה להתחבא כדי להימנע משילוח לעבודת כפייה בסיביר. בקיץ 1941 כבש הצבא הגרמני את לבוב ונלי הוכנסה עם משפחתה לגטו לבוב. אחיה בן החמש נרצח על ידי הגרמנים. נלי ואמה הצטרפו לקבוצה שניסתה לברוח להונגריה אך נכשלה. ב-1943 מצא האב מסתור לנלי ולאמה רוזיה בקרב משפחת חברים קתולית. השתיים הוסתרו בחדר קטן, שם לימדה האם את נלי לכתוב ולקרוא, כדי להסיח את דעתה מהמצוקה. נלי כתבה יומן וציירה כשישים ציורים בצבעי מים. בציוריה ביקשה טול לבטא את תקוותה וחלומה לעולם שיבוא לאחר תום המלחמה. לימים סיפרה טול כי היא קראה לציוריה "חבריה", ואף דיברה אליהם בניסיון להדחיק את אימי המלחמה.  ב-1944 שוחררה לבוב על ידי הצבא האדום וטול ואמה יצאו מהמחבוא. הן גילו כי הן השורדות היחידות ממשפחתן.  ב-1951 היגרו לארצות הברית, שם הפכה טול לסופרת, ציירת ומרצה לספרות ולאמנות באוניברסיטאות שונות. הדיסרטציה שלה הייתה על שילוב אמנות השואה בחינוך בבתי הספר. היא חיה בניו ג'רזי עם בעלה ארווין טול. Behind the Secret Window. A Memoir of A Hidden Childhood During World War II, Puffin Books, ISBN 978-0142302415 When Memory Speaks. The Holocaust in Art, Greenwood Press, 1997, ISBN 978-0275955342 Without Surrender. Art of the Holocaust, Running Press, 1978, ISBN 978-0894710551 Moder-religiöse Erziehung, in: Lucie Schachne: Erziehung zum geistigen Widerstand: Das jüdische Landschulheim Herrlingen 1933–1939, dipa-Verlag, Frankfurt am Main 1986, ISBN 3-7638-0509-5, S. 119–120. ציוריה של טול בצבעי מים מהמחבוא בו שהתה בילדותה בתקופת השואה מוצגים בתצוגת קבע במוזיאון ארצות הברית לזכר השואה והם חלק מאוספי המרכז לחינוך השואה באילינוי. כמה יצירות שלה נמצאות במוזיאון יד ושם. "לדמיין עולם טוב יותר: יצירתה של נלי טול", ב-Massillon Museum באוהיו. אמנות השואה: 100 יצירות במוזיאון יד ושם", תערוכה קבוצתית עם ציוריהם של נלי טול ואמנים אחרים. התערוכה הוצגה במוזיאון הגרמני להיסטוריה בברלין.  דף הבית של נלי טול סרט דוקומנטרי על נלי טול  "שרדתי בתקווה לעולם טוב יותר"; כתבות בעיתון הגרמני "בילד" מינואר ופברואר 2016 (בגרמנית) אנגלה מרקל פותחת תערוכה על השואה, הגרדיאן, 26 בינואר 2016. (באנגלית) כתבה בגרמנית על פתיחת התערוכה בינואר 2016 על נלי טול באתר יד ושם נלי טול באתר המוזיאון (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "נלי טול".
Colors (שיר של בלאק פומאס)

Colors (בעברית: צבעים) הוא הסינגל השני של להקת הסול הפסיכדלי האמריקאית בלאק פומאס מתוך אלבום הבכורה שלה, Black Pumas, שיצא לאור ב-16 באפריל 2019, על ידי חברת התקליטים ATO רקורדס. השיר נכתב על ידי חברי הלהקה אריק בורטון ואדריאן קווסדה, והופק על ידי אדריאן קווסדה, גיטריסט הלהקה. השיר מלווה בווידאו קליפ, שפורסם ב-22 בנובמבר 2019. ב-21 בינואר 2020, פורסמה גרסה אקוסטית לשיר. השיר הגיע בשיאו למקום הראשון במצעד השירים האלטרנטיביים למבוגרים של הבילבורד. בנובמבר 2020, הוכרז כי קיבל השיר מועמדות לשני פרסי גראמי בטקס פרסי גראמי ה-63, "ביצוע השורשים האמריקאי הטוב ביותר" ו"הקלטת השנה", תוך שהאלבום בו השיר נכלל, Black Pumas, הועמד לקטגוריית "אלבום השנה". סרטון השיר "Colors" באתר יוטיוב Album Colors, Black Pumas | Qobuz: download and streaming in high quality, Qobuz (באנגלית אמריקאית) Colors, סרטון באתר יוטיוב Black Pumas, Billboard Facebook, Twitter, Show more sharing options, Facebook, Twitter, How did Black Pumas go from busking to Grammy faves? Practice, sure, and the right song, Los Angeles Times, ‏2020-12-11 (באנגלית אמריקאית) 2021 GRAMMYs: Complete Nominees List, GRAMMY.com, ‏2020-11-24 (באנגלית) Gold & Platinum, RIAA (באנגלית אמריקאית) ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
שער ספטימיוס סוורוס

שער ספטימוס סוורוס הוא שער ניצחון שיש לבן המצוי בקצה הצפון מזרחי של הפורום של העיר רומא. השער הוקם בשנת 204 להנציח את ניצחון הקיסר הרומי ספטימיוס סוורוס ובניו קרקלה וגטה על האימפריה הפרתית בקרבות שנערכו בין השנים 195 ו-202. השער בעל שלוש הקשתות היה מוצב בעבר על בימה מוגבהת עשויה אבן טרוורטין, אליה הגיעו באמצעות גרם מדרגות. תקרת הקשת המרכזית של השער מעוטרת. גרם מדרגות במבנה השמאלי ביותר (הדרומי) של השער הוביל אל הגג, עליו הייתה מוצבת קוודריגה ובה פסלי הקיסר ושני בניו. את השער מעטרים תבליטים המתארים את הניצחון. שער זה היווה מודל לחיקוי בשערי הניצחון שנבנו בשנים מאוחרות יותר באירופה. לאחר מותו של ספטימוס סוורוס משלו יחד בניו, עד שקרקלה רצח את גטה. בעקבות רצח זה הוסרו כל פסליו של גטה שהיו מוצבים במקומות ציבוריים לשם הכחדת זכרו. במסגרת זו הוסר פסלו של גטה מראש שער הניצחון ונמחקה דמותו מכל תבליטי השער. בעקבות תהליכי סחף הלך וגבה מפלס ויה סאקרה, גרם המדרגות והבימה המוגבהת כוסו והדרך עברה מתחת לקשת השער. במהלך ימי הביניים, בשל השיטפונות שעברו באין מפריע דרך העמק, כוסתה מחציתו התחתונה של השער בסחופת והיא לא היייתה גלויה למבקרים במקום. כפי שניתן לראות מציורו של קאנאלטו משנת 1742, מרומי הקשתות הצידיות נמצאו בגובה פני הקרקע. השער עצמו ניצל מהרס ומביזת השיש לשימוש משני בשל הפיכתו בראשית המאה ה-8 לחלק מכנסיית סרגיוס ובכחוס (אנ') שנהרסה במאה ה-16. חשיפת השער במלואו נעשתה בתחילת המאה ה-19 ביוזמת האפיפיור פיוס השביעי. בשנות ה-80 וה-90 של המאה ה-20 נערכו באתר פעולות שיקום נרחבות. מדיה וקבצים בנושא שער ספטימיוס סוורוס בוויקישיתוף גלריית תמונות של השער תיאור מפורט של השער מאמר על השער בספרו של פלאנטר "מילון טופוגרפי של רומא העתיקה"
דאקה (הונגריה)

דאקה (בהונגרית: Dáka) הוא כפר במחוז וספרם שבמרכז הונגריה. בדאקה חיו יהודים בתקופות זמן שונות. מדיה וקבצים בנושא דאקה בוויקישיתוף אתר האינטרנט הרשמי של דאקה (בהונגרית) נתוני הכפר באתר הלמ"ס ההונגרי מפקדי האוכלוסין של יהודי הונגריה, 1993